นายแบงก์ชี้อสังหาฯจุกขาดแรงงาน
ขาดแคลนแรงงานอสังหาฯ ไม่กระทบยอดปล่อยกู้บ้านในปีนี้ แต่ระยะยาวบ้านแพงคนกู้ยาก แนะรัฐผ่อนปรนต่างด้าว
13 พ.ย. 2555

ขาดแคลนแรงงานอสังหาฯ ไม่กระทบยอดปล่อยกู้บ้านในปีนี้ แต่ระยะยาวบ้านแพงคนกู้ยาก แนะรัฐผ่อนปรนต่างด้าว 
นายชาติชาย พยุหนาวีชัย รองกรรมการผู้จัดการ ธนาคารกสิกรไทย เปิดเผยว่า ปัญหาการขาดแคลนแรงงานในภาคอสังหาริมทรัพย์ที่ค่อนข้างรุนแรงในขณะนี้ จะยังไม่มีผลกระทบต่อยอดโอนบ้านและการเติบโตสินเชื่อในช่วงปลายปีของธนาคารพาณิชย์ เนื่องจากโครงการหลายแห่งยังสามารถเดินหน้าก่อสร้างได้จนใกล้แล้วเสร็จ 
นายชาติชาย ประเมินว่า มีโอกาสที่สินเชื่อบ้านทั้งระบบในปีนี้จะขยายตัวถึง 910% หรือราว44.2 แสนล้านบาท 
นายชาติชาย กล่าวว่า ปัญหาการขาดแคลนแรงงานในปีนี้เป็นผลมาจากการที่มีโครงการที่อยู่อาศัยเกิดใหม่เป็นจำนวนมาก ประกอบกับการที่แรงงานต่างด้าว ซึ่งแรงงานหลักบางส่วนทยอยเดินทางกลับไปทำงานในประเทศตัวเอง ขณะที่แรงงานที่ยังอยู่ในไทยก็ติดกฎเกณฑ์ข้อบังคับของทางการไทย เช่น ต้องทำงานในพื้นที่เฉพาะเจาะจง ทำให้โครงการเกิดใหม่หาแรงงานได้ยาก
“เราต้องเจอปัญหานี้ไปจนถึงปี 2558 ก่อนจะเปิดให้แรงงานเคลื่อนย้ายได้เสรี เรื่องนี้จะทำให้ภาคธุรกิจปรับตัวนำเทคโนโลยีการก่อสร้างแบบสำเร็จรูปเข้ามาใช้ ซึ่งแพงกว่า เมื่อต้นทุนแพงขึ้น ราคาบ้านก็ต้องสูงขึ้น ตรงนี้มากกว่าที่จะกระทบกับผู้ที่ต้องการกู้บ้าน” นายชาติชาย กล่าว